Det ville være synd at sige, der har været travlt på kontoret hos Nordjyllands Politi her i weekenden. Det har nemlig været en ualmindeligt rolig weekend, fortæller vagtchef, Bruno Brix. - Vi har kun haft en til at sidde i detentionen i nat. Fredag var det en 2-3 stykker, og det er virkeligt få med tanke på, hvor mange julefrokoster og fester, der er for tiden, siger han. - Vi har normale weekender i januar, hvor vi har haft mere travlt end denne. Det er helt usandsynligt, hvor roligt det har været, fortæller vagtchefen. Den gode opførsel er da også noget, der vækker glæde hos politiet. - Stor ros til folk. Det virker til, at de virkelig har forstået at feste og hygge sig i stedet for at slås og lave ballede. Det er jo bare dejligt, siger vagtchef, Bruno Brix.

Opsummering:
Det har været en særdeles rolig weekend. Det oplyser Nordjyllands Politi.